د سوداګرۍ او پانګونې خونې مرستیال، محمد یونس مهمند هم وویل: « قرغیزستان یو له هغو هېوادونو دی چې له چین سره پوله لري او دا کولای شي زموږ د ټرانزیټ لپاره یوه ښه لار اوسي۔ سږ کال مو هم د قرغیزستان له لارې په زیاته پېمانه جلغوزه چین ته صادر کړه۔»

د قرغیزستان د اقتصاد او سوداګرۍ د وزیر په مشرۍ ۷ کسیز پلاوی د روانې اونۍ د ۴شنبې پر ورځ کابل ته راغلی او د صنعت او سوداګرۍ له وزارت سره یې د سوداګریزې ودې، ټرانزیټ، پانګونې او د سوداګرو د ستونزو د حل په تړاو خبرې کړې دي